सोशल मीडिया पर फॉलोअर्स बढ़ाना पड़ सकता है भारी, देखिए कहीं आप भी तो ये गलतियां नहीं कर रहे
सोशल मीडिया, ये वो दुनिया है जहां कुछ लोग अब प्रसिद्ध होने के लिए आते हैं। यहां रेस लगती है नाम कमाने की और फॉलोअर्स बढ़ाने की। जिसके जितने ज़्यादा फॉलोअर्स होंगे लोगों के बीच उसकी उतनी ही ज़्यादा अहमियत भी होगी। इसलिए ज़्यादातर लोग
सोशल मीडिया, ये वो दुनिया है जहां कुछ लोग अब प्रसिद्ध होने के लिए आते हैं। यहां रेस लगती है नाम कमाने की और फॉलोअर्स बढ़ाने की। जिसके जितने ज़्यादा फॉलोअर्स होंगे लोगों के बीच उसकी उतनी ही ज़्यादा अहमियत भी होगी। इसलिए ज़्यादातर लोग अपने फॉलोअर्स बढ़ाने के लिए नए-नए पैंतरे आज़माते रहते हैं। यहां पैसे कमाने के कई रास्ते भी मिल जाते हैं। लोगों में प्रसिद्ध होने और पैसे कमाने का जुनून जितना बढ़ रहा है, उतनी ही धोखाधड़ी बढ़ती जा रही है।
एक नज़र ऐसे ही धोखाधड़ी पर डालते हैं...
थर्ड पार्टी एप
ये एप्स सोशल मीडिया पर फॉलोअर्स बढ़ाने, पोस्ट पर लाइक्स और कमेंट्स पाने में मदद करते हैं। प्ले स्टोर पर ऐसे कई एप्स मौजूद हैं। इनका इस्तेमाल करने के लिए पहले आपको अपने सोशल मीडिया अकाउंट से इसमें लॉगइन करना पड़ता है, यानी कि आप सीधा-सीधा अपने सोशल मीडिया का यूज़र आईडी, ई-मेल आईडी और पासवर्ड किसी अनजान एप के साथ साझा कर रहे हैं। इससे अकाउंट हैक हो सकता है।
इसके अलवा, कुछ ऐसे अकाउंट्स भी मौजूद हैं जो फॉलोअर्स, लाइक्स और कमेंट बढ़ाने का दावा करते हैं, जिसके बदले कुछ रकम चुकानी होती है।
फॉलोअर्स बढ़ाने के ये दोनों ही ज़रिए काम करते हैं, परंतु इनकी मदद से जो अकाउंट्स आपको फॉलो करते हैं वो ऐसे अकाउंट होते हैं जो सक्रिय नहीं हैं या फिर स्पैम हैं। इनका कॉन्टेंट शून्य होता है या आपत्तिजनक होता है, ये सिर्फ़ दूसरों को फॉलों करने के लिए होते हैं।
इन तरीक़ों से आपके फॉलोअर्स की संख्या तो बढ़ जाएगी लेकिन आपके अकाउंट की वृद्धि रुक जाएगी।
निवेश स्कैम
सोशल मीडिया पर एक ऐसी पोस्ट आपने भी देखी होगी जिसमें व्यक्ति बिटक्वाइन की कंपनी का नाम लेकर बताता है कि उसने इसमें 50 हज़ार रुपये निवेश किए और वो 1 लाख रुपये में बदल गए। पोस्ट में उस कंपनी और व्यक्ति को टैग करके यह भी बताया जाता है कि अगर आपको भी मेरी तरह ज़िंदगी बदलनी है तो इस व्यक्ति (टैग किए हुए) को मैसेज करें। खाते में पैसे आने के मैसेज के स्क्रीनशॉट भी पोस्ट किए जाते हैं। ये एक धोखाधड़ी है जिसमें हैकर किसी व्यक्ति का सोशल मीडिया अकाउंट हैक करके इस तरह के पोस्ट डालता है।
क्रिप्टोकरंसी, बिटक्वाइन जैसे डिजिटल निवेशों का झांसा दिया जाता है। ठग मैसेज करता है या फिर आपके ही किसी परिचित का अकाउंट हैक करके आपको निवेश करने के लिए तैयार करता है। इसके लिए वो कोई लिंक साझा कर सकता है, जिसे खोलते ही अकाउंट की बागडोर हैकर के हाथ में होती है। अब इसमें वो निवेश से जुड़े फ़ायदों के झूठे पोस्ट डालना शुरू कर देता है। कुछ मामलों में ठग सिर्फ़ निवेश के नाम पर पैसे लेकर ग़ायब हो जाते हैं।
कुछ ठगी ऐसी भी हैं
थोड़ा ध्यान रखें
